director sekhar kammula launches acting research centre
'యాక్టింగ్ రీసెర్చ్ సెంటర్' ప్రారంభించిన శేఖర్ కమ్ముల
మహేష్ గంగిమళ్ళ వంటి యాక్టింగ్ గురువు మన తెలుగు సినీ పరిశ్రమకి ఎంతో అవసరం అని ప్రముఖ సినీ దర్శకులు శేఖర్ కమ్ముల అన్నారు.
TNN | Updated:
Feb 20, 2018, 09:49PM IST
మహేష్ గంగిమళ్ళ వంటి యాక్టింగ్ గురువు మన తెలుగు సినీ పరిశ్రమకి ఎంతో అవసరం అని ప్రముఖ సినీ దర్శకులు శేఖర్ కమ్ముల అన్నారు. హైదరాబాద్&zwnj;లోని ఖాజాగూడలో ఒక ఆహ్లాదకరమైన వాతావరణంలో నెలకొల్పిన 'యాక్టింగ్ రీసెర్చ్ సెంటర్' ని ప్రారంభించిన తర్వాత శేఖర్ కమ్ముల.. రీసెర్చ్ సెంటర్ లోని పూర్వ, ప్రస్తుత విద్యార్థులతో కొంతసేపు ముచ్చటించారు.
'అభినయయోగం' అనే నూతన ప్రక్రియతో నటన నేర్పుతున్న మహేష్&zwnj;లో డెడికేషన్, సిన్సియారిటీ అంటే తనకు ఇష్టం అని, అది నచ్చే ఇక్కడకు వచ్చానని తెలిపారు. మహేష్ శిష్యుల నుంచి నటన రాబట్టుకోవడం దర్శకులకు ఎంతో సులువైన పని అని అన్నారు. తప్పకుండా దేశంలో ఇదో గొప్ప ఇన్&zwnj;స్టిట్యూట్ అవుతుందని ఆయన ఆశాభావం వ్యక్తం చేశారు. అనంతరం అక్కడి విద్యార్థులతో తన సినీ అనుభవాలను పంచుకుని, కొన్ని సలహాలు, సూచనలు ఇచ్చారు. భవిష్యత్&zwnj;లో తన చిత్రాలకు మహేష్ నాలెడ్జ్&zwnj;ని ఉపయోగించుకుంటానని శేఖర్ కమ్ముల తెలిపారు.